גדוד טובאס

גדוד טובאס (בערבית: كتيبة طوباس, מכונה גם: חטיבת טובאס) הוא ארגון טרור ויחידה של פלוגות אל-קודס, הזרוע הצבאית של הג'יהאד האסלאמי. ארגון הטרור פועל מטובאס, והוא אחד מגדודי הטרור ביהודה ושומרון.

ארגון הטרור הכריז על הקמתו ב-17 ביולי 2022, וממשיך לפעול מאז.

ארגון הטרור ארגן וביצע פיגועים נגד ישראלים ומטרות ישראליות.

שניים ממפקדי ארגון הטרור, אחמד דראג'מה ומוחמד דראגמה, חוסלו על ידי ישראל בהפרש זמן זעום.

 אודות 
ארגון הטרור נוסד ב-2022 על ידי אחמד דראג'מה והוכרז רשמית ב-17 ביולי אותה שנה.

פרט לפיגועים שמבצע ארגון הטרור נגד אזרחי מדינת ישראל, עיקר פעילותו היא בביצוע ירי, פיגועי תופת ולחימה נגד חיילי צבא הגנה לישראל בטובאס עצמה וסביבתה, כאשר החיילים נכנסים אליו לפעילות צבאית לביעור טרור.

למרות פעילות צה"ל נגד ארגון הטרור במלחמת חרבות ברזל באמצעות חטמ"ר הבקעה, הטרור לא נפסק. גדוד טובאס עדיין פעיל, ובטובאס עדיין מצויים אמצעי לחימה רבים.

 פעילות ופיגועים 
גדוד טובאס הוקם ב-17 ביולי 2022, במהלך מבצע שובר גלים, לאחר פרסום תיעוד שבו נראה ג'יפ בוער של צה"ל בעקבות קרב שהתפתח במבצע מעצרים של צה"ל בטובאס. בקרב יושבי הג'יפ לא היו נפגעים, ובקרב המחבלים נפצעו שלושה לפחות. ארגון הטרור הוא הרביעי מבין גדודי הטרור ביהודה ושומרון שקם, לאחר גדוד ג'נין, גדוד שכם וגדוד טולכרם. מייסד הארגון הוא אחמד דראג'מה.

מחבלים ארגון הטרור ביצעו פיגוע ירי באזור טמון ב-14 בדצמבר אותה שנה.

ב-5 באפריל תקפו מחבלים מארגון הטרור מחסום צה"לי.

 מלחמת חרבות ברזל 

לאחר ההתנקשות בסאלח אל-עארורי ב-2 בינואר 2024 קיימו כלל גדודי הטרור בצפון השומרון צעדות צבאיות. בין היתר, ביצע גדוד טובאס צעדה בטובאס.

ארגון הטרור ביצע צעדה צבאית נוספת ב-10 באפריל, יום עיד אל-פיטר. במהלך הצעדה צעדו מחבלי הארגון ברחובות טובאס בחופשיות, עלו לקברי מחבלים וערכו בהם טקסי תפילות והסתה. צעדות דומות בוצעו על ידי גדודי טרור רבים אחרים ביהודה ובשומרון, והועברה ביקורת אזרחית על צה"ל על כך שלא חיסל את הצעדות מהאוויר.

ארגון הטרור פוצץ מטען חבלה על כוחות של צה"ל ודחפור צה"לי בטובאס ב-21 במאי. הפיצוץ, ככל הנראה, היה מתוכנן מראש, והיכולת של ארגון הטרור לבצע פיגוע בעזרת מטען חבלה מהווה עליית מדרגה בטרור בגזרה זו.

בסוף אוגוסט נערך מבצע של צה"ל נגד ארגון הטרור בטובאס שנמשך כיממה. ברם, לפני המבצע ופחות מארבעה שעות אחריו, קיים הארגון צעדות צבאיות גלויות ברחבי טובאס, שזכו להתעלמות מצד צבא הגנה לישראל.

מחבל מארגון הטרור ביצע את פיגוע הירי בתיאסיר ב-4 בפברואר 2025, שבו נרצחו שני חיילי צה"ל ונפצעו שמונה נוספים. המחבל היה אחיו של מייסד ארגון הטרור.

 סיכול ומעצרים 
 מלחמת חרבות ברזל 

ב-27 בפברואר 2024 חוסל בטובאס מפקד ומייסד ארגון הטרור, אחמד דראג'מה במבצע לילי של חטיבת הבקעה, שהתרחש במקביל גם בפארעה.

ב-12 באפריל 2024 חוסל בפארעה מפקד ארגון הטרור, מוחמד רסול עומר דראגמה, על ידי יחידת דובדבן, לאחר חילופי אש. לאחר החיסול נאספו אמצעי לחימה רבים מרכבו. במהלך המבצע התפתחו חילופי אש נוספים עם מחבלים מארגון הטרור. כוחות צה"ל חיסלו מחבל נוסף ועצרו שניים נוספים. לוחם צה"ל נפצע קל בקרבות ופונה לבית חולים.

מחבלים מארגון הטרור ירו לעבר היישוב בקעות, השוכנת על ציר אלון, באוגוסט.

ב-5 בספטמבר 2024, במהלך מבצע מחנות קיץ חוסל ברכבו אחמד אבו דוואס, ממפקדי ארגון הטרור, בטובאס, תוך קרבות בעיר ובפארעה הסמוכה, בהם חוסלו ארבעה מחבלים נוספים. בהמשך המבצע, במהלך 11 בספטמבר, פשטו כוחות צה"ל, שב"כ ושב"ס בטובאס ובטמון, בעוד כלי טיס בלתי מאויש של הצבא חיסל חמישה מחבלים מהאוויר.

באמצע אוקטובר ביצעה הרשות הפלסטינית (עליה שולט פת"ח) מבצע צבאי נגד ארגון הטרור (המשויך לג'יהאד האסלאמי). במהלך המצע עצרה הרשות את מפקד ארגון הטרור, אחמד אבו אלעאידה.

ב-3 בדצמבר חיסל צה"ל מהאוויר שלושה מחבלים של ארגון הטרור בבקעת הירדן, שהיו בדרכם לבצע פיגוע. מספר שעות אחרי כן, פשטו כוחות צה"ל על בית החולים הטורקי בעיר, ששימש למטרות טרור.

כוח מסוערב של יחידת דובדבן נכנס לטובאס ב-9 בדצמבר לפעילות של ביצוע מעצר. לאחר שהכוח נכנס, נכנסו אחריו כוחות גדולים של צה"ל. זוהו שני מחבלים נוספים במרחב, וכלי טיס בלתי מאויש של חיל האוויר חיסל אותם. בהמשך, הגיעו כוחות מחטיבת כפיר לאתר התקיפה והחרימו רובה M16, שני אקדחים ורימון יד שהיו על המחוסלים.

צה"ל פועל נגד ארגון הטרור במסגרת מבצע חומת ברזל, שנפתח בינואר 2025, כחלק מפעילותו נגד הטרור במחומש הכפרים.

 מפקדים 

+שםתקופת פיקודפרטיםהסיכולאחמד דראג'מה17 ביולי 2022 – 27 בפברואר 2024 (שנה ו-7 חודשים)מייסד ארגון הטרור ומפקדו הראשון. ביצע פיגועי ירי ומטענים.
אח למחבל שביצע את פיגוע הירי בתיאסיר שנה לאחר סיכולו.חוסל במהלך מבצע לילי של חטיבת הבקעה בטובאס ב-27 בפברואר 2024.מוחמד דראגמה27 בפברואר – 12 באפריל 2024 (חודש וחצי)בנו של מחבל בכיר בחמאס שמת בכלא מגידו. היה חבר גם הוא בחמאס ושימש כמפקד גדוד טובאס בארגון.
הצליח להתחמק מניסיונות צה"ל לתופסו מספר שנים.חוסל ברכבו בפארעה על ידי יחידת דובדבן. לאחר חיסולו נמצאו ברכב אמצעי לחימה, חוסל מחבל נוסף ונעצרו שניים נוספים.
בתיעוד מהזירה ניתן לראות נגמ"שים צה"ליים עוצרים סמוך לרכבו ומחסלים אותו מטווח קרוב.אחמד אבו אלעאידה12 באפריל – 12 באוקטובר 2024
(שישה חודשים)היה כלוא בעברו בישראל.
באוגוסט שלפני תפיסתו שרד התנקשות ישראלית.נעצר על ידי הרשות הפלסטינית במבצע שלה בטובאס ב-12 באוקטובר 2024.

 ראו גם 
 גדוד ג'נין
 גדודי טרור ביהודה ושומרון
 מחומש הכפרים

 הערות שוליים 

טובאס, גדוד
קטגוריה:ארגוני טרור פלסטינים
קטגוריה:זירת יהודה ושומרון במלחמת חרבות ברזל
קטגוריה:נפת טובאס
קטגוריה:מחומש הכפרים